open-index/open-wikipedia-markdown huggingface dataset:
Մարիե Ռեյսիկ

**Մարիե Ռեյսիկ** (, ), էստոնացի կին քաղաքական գործիչ, ակտիվիստուհի։ Հասարակական գործիչ է, մանկավարժ, ֆեմինիստ, լրագրող, խմբագիր։ 1919, 1929, 1932 թվականներին եղել է Էստոնիայի խորհրդարանի պատգամավոր։ Կանանց իրավունքների համար պայքարող առաջին էստոնացիներից մեկն է։

## Կենսագրություն
Մարիե Ռեյսիկը ծնվել է վաճառականի ընտանիքում։ 1904 թվականին ավարտել է Պյառնուի աղջիկների վարժարանը։ Դասախոսել է Տարտուի համալսարանում։ Քանի որ այդ ժամանակ Էստոնիայում կանայք չէին կարող համալսարան ընդունվել, Ռեյսիկը մեկնել է սովորելու Փարիզում, որտեղ Ալյանս Ֆրանսեզում ստացել է ֆրանսերենի դասախոսի մասնագիտություն։

1909-1921 թվականներին Տալլինի և Պյառնուի դպրոցներում աշխատել է որպես ֆրանսերենի ուսուցիչ։ 1911 թվականին ամուսնացել է իրավաբան Պետեր Ռեյսիկի հետ։ 1919 թվականին ամուսինները բնակություն են հաստատել Տալլինում, երեխաներ չեն ունեցել։

Եղել է 1907 թվականին Էստոնիայում կանանց առաջին կազմակերպության հիմնադիրներից մեկը։ 1907-1919 թվականներին եղել է Տարտու քաղաքի կանանց շարժման առաջատար գործիչը։ Եղել է շարժման պատվավոր մասնակիցը 1932 թվականից։

1911 թվականին հիմնադրել է կանանց առաջին քաղաքական ամսագիրը՝ «Naisterahva Tööja Elu» («Աշխատանքը և կանանց կյանքը»), որը համախմբել է Էստոնիայի կրթված կանանց։ Մինչև 1918 թվականն աշխատել է որպես ամսագրի խմբագիր։ Նրա գործունեությունը նպաստել է Էստոնացի կանանց առաջին կոնգրեսի ստեղծմանը (1917), որի հիման վրա հիմնադրվել է «Էստոնիայի կանանց միությունը» (1920)։

Եղել է ողջ երկրով ազատագրական շարժման նախաձեռնողներից մեկը, դարձել է ակտիվ քաղաքական գործիչ։ Եղել է Էստոնիայի աջ կենտրոնամետ ժողովրդական կուսակցության անդամ։ 1919 թվականին Մարիե Ռեյսիկն ընտրվել է Էստոնիայի սահմանադիր ժողովում և դարձել խորհրդարանի միակ կին անդամը։ Նա երեք անգամ՝ 1919, 1929 և 1932 թվականներին, ընտրվել է Էստոնիայի խորհրդարանի պատգամավոր։

1926 թվականից խմբագրել է «Naiste Hääl» ամսագիրը։

1925 թվականին Այնո Կալասի հետ Էստոնիան ներկայացրել է Կանանց համաշխարհային կոնգրեսում։ 1935 թվականի աշնանը հիմնադրել է «Էստոնիայի կանանց միությանը» կից ժողովրդական տնտեսության ինստիտուտը, որը ղեկավարել է 1936 թվականից։

«Էստոնիայի կանանց միությունը» լուծարվել է 1940 թվականին՝ Բալթյան երկրների՝ ԽՍՀՄ-ին միանալուց հետո։ 1941 թվականին Ռեյսիկը հետապնդվել է ՆԳԺԿ-ի կողմից։ Նույն թվականին մահացել է Տալլինի հիվանդանոցում՝ չպարզաբանված հանգամանքներում։

## Մրցանակներ
* Երկրորդ աստիճանի Էստոնիայի Կարմիր խաչի շքանշան (1929)
* Երրորդ աստիճանի Էստոնիայի Կարմիր խաչի շքանշան (1938)

## Ծանոթագրություններ

## Արտաքին հղումներ
* The very first Estonian feminists — Lilli Suburg and Marie Reisik
* Eesti feministide eelkäija Marie Reisik 130

Կատեգորիա:Էստոնացի լրագրողներ
Կատեգորիա:Էստոնացի մանկավարժներ
Կատեգորիա:Էստոնացի կանայք
Կատեգորիա:Մանկավարժներ այբբենական կարգով
Կատեգորիա:Լրագրողներ այբբենական կարգով
Կատեգորիա:Էստոնիայի քաղաքական գործիչներ
Կատեգորիա:Էստոնիայի կին քաղաքական գործիչներ
Ալեքսանդր Աղայանց

**Ալեքսանդր Աղայանց** (), խորհրդային հետախուզության գործիչ։

Խորհրդային հետախույզներ՝ Իվան Աղայանցի և Միխայիլ Աղայանցի ավագ եղբայրը։

## Կենսագրություն
Ծնվել է 1900 թվականին (այլ տվյալներով՝ 1901 թվականին) Ելիզավետպոլում (Գանձակ, Ադրբեջան) Իվան Սերգեևիչի (1868-1936) և Աննա Միխայլովնայի (1879-1955) ընտանիքում։ 1918 թվականին ավարտել է 8-ամյա Ելիզավետապոլյան վարժարանը։

Քաղաքացիական պատերազմի տարիներին աշխատել է Ադրբեջանի բոլշևիկյան գաղտնի ընդհատակում։ 1919 թվականից ԽՄԿԿ անդամ։ Ադրբեջանում խորհրդային իշխանության հաստատումից հետո (1920 թվականի մայիս) կուսակցության գավառային կոմիտեի գյուղի աշխատանքի բաժնի քարտուղար է, ապա մինչև 1922 թվականը Հակահեղափոխության և սաբոտաժի դեմ պայքարի Համառուսաստանյան Արտակարգ հանձնաժողովի քարտուղար։ Ավարտել է Մոսկվայի Գ. Պլեխանովի անվան ժողովրդական տնտեսության ինստիտուտի երկու կուրսերը։ 1926 թվականին, ուսումից հետո կրկին աշխատանքի է ուղարկվել Միացյալ պետական քաղաքական կառավարում։ 1929-1931 թվականներին՝ տեղեկատվության բաժնի 7-րդ բաժնի և ՄՊՔԿ քաղկազմակերպության լիազոր, պետ։ 1932-1934 թվականներին Իրկուտսկում ՄՊՔԿ Արևելյան-Սիբիրի երկրամասի լիազոր ներկայացուցչության հատուկ բաժնի պետ։

1934 թվականից՝ ՄՊՔԿ-ի (արտաքին հետախուզության) աշխատակից։ 1934-1937 թվականներին հետախուզական աշխատանքի է գործուղվել Փարիզ։ 1937 թվականի մայիսին Փարիզի ռեզիդենտուրայից տեղափոխվել է Բեռլին և գլխավորել Բեռլինի Ներքին գործերի ժողովրդական կոմիսարիատի իրավաբանական ռեզիդենտուրան, որտեղ շուտով մնացել է միակ աշխատակիցը, բոլոր մյուսները հետ են կանչվել Մոսկվա և բռնադատվել։ Աղայանցին հետ չեն կանչել միայն այն պատճառով, որ նա այդ պահին Բեռլինում միակ խորհրդային հետախույզն էր մնում։ Վերականգնել է կապը գեստապոյի Ներքին գործերի ժողովրդական կոմիսարիատի գործակալ Վիլի Լեմանի (Բրայթենբախ) հետ, որը ԽՍՀՄ-ում բացառիկ կարևորության և արժեքի մասին տեղեկություններ էր մատակարարում։ Աղայանցի կապը Բրայթենբախի հետ շարունակվել է մինչև 1938 թվականի նոյեմբեր, երբ գործակալից նյութը ստացվել է վերջին անգամ։ 1938 թվականի դեկտեմբերին Ա. Աղայանցի մոտ տեղի է ունեցել խոցի պատռվածք, և նա մահացել է Բեռլինի «Շարիտե» կլինիկայի վիրահատական սեղանին։

Թաղվել է Մոսկվայում՝ Նոր Դոնսկի գերեզմանոցի հյուսիս-արևելյան մասում։

## Ծանոթագրություններ

## Գրականություն
* 

Կատեգորիա:Խորհրդային հետախույզներ
Կատեգորիա:Նոր Դոնսկի գերեզմանատանը թաղվածներ
Կատեգորիա:Խորհրդային ռազմական գործիչներ
Կատեգորիա:Քաղցկեղից մահացածներ
Կատեգորիա:ԽՄԿԿ անդամներ
Ժամանակակից արվեստի թանգարան (Մերանո)

**Ժամանակակից արվեստի թանգարան «Kunst Meran»** (, ), պատկերասրահ Բոլցանո-Բոցենի ինքնավար գավառի Մերանո քաղաքում, որը բացվել է 2001 թվականին։ Թանգարանային շենքը համարվում է ճարտարապետության հուշարձան, նրա վերանախագծումը եղել է 2000-2001 թվականներին՝ ըստ «Höller & Klotzner - Architekten» ճարտարապետական բյուրոյի նախագծի։ Ցուցահանդեսի ընդհանուր տարածքը կազմում է 500 մ²։ Պատկերասրահում կա սենյակ հանրային միջոցառումների համար, որը նախատեսված է 70 մարդու համար։

## Պատմություն և նկարագրում
Ժամանակակից արվեստի թանգարան «Kunst Meran»-ը, որը գտնվում է «Haus der Sparkasse» շենքում, ճանաչվել է Մերանո քաղաքի ճարտարապետության հուշարձան, դրա վերանորոգնումն ու վերամասնագիտացումն իրականացվել է «Höller & Klotzner-Architekten» ճարտարապետական բյուրոյի նախագծով 2000-2001 թվականներին։ Թանգարանի շենքը պատկանում է «Südtiroler Sparkasse AG» բանկին։ Պատկերասրահը օգտագործում է իր ցուցահանդեսi տարածքների 500 մ²-ը ժամանակավոր ցուցադրությունների անցկացման համար։ Շենքում տեղակայված է նաև բնակարան-ստուդիա (երրորդ հարկում), սրճարան և թանգարանային խանութ (առաջին հարկում), բացի այդ, այստեղ է գտնվում 70 հոգու համար նախատեսված կոնֆերանս դահլիճ։

«Kunst Meran» ասոցիացիան կերպարվեստի, լուսանկարչության, ճարտարապետության, փորձարարական երաժշտության, գրականության, նոր մեդիայի և հաղորդակցության տեխնոլոգիաների ոլորտների հարթակ է (ֆորում)։ Ծրագիրը նախատեսված է ինչպես լայն հանրությանը ժամանակակից արվեստի ոլորտ ներգրավելու, այնպես էլ տեղական արվեստագետներին միջազգային արվեստի ասպարեզում առաջ մղելու համար։ Արտասահմանյան համագործակցությունը նմանատիպ հաստատությունների ներսում և արտերկրում մասն է թանգարանի քաղաքականության։

«ArtForum Gallery - Forum Modern Art Merano» ասոցիացիան հիմնադրվել է 1996 թվականին՝ տեղի արվեստի 14 սիրահարների կողմից։ «ArtGallery Raffl» պատկերասրահը, որը պատկանում է Գերտա Վոլֆ Տորգլերին, զգալի ազդեցություն է ունեցել թանգարանի ստեղծման գաղափարի ձևավորման վրա։ 1992 թվականից մինչև 1995 թվականը նրա շինությունները ծառայել են որպես շահագրգիռ քաղաքացիների հավաքատեղի։ «Südtiroler Sparkasse» բանկի շենքը հանդիսանում էր առավել հեռանկարային հարթակներից մեկը։ Այն վերականգնվել է ցուցահանդեսային նպատակների համար և ասոցիացիային հանձնվել վարձակալության։ 2001 թվականի հոկտեմբերի 26-ին, վերակառուցումից հետո, տեղի է ունեցել նոր թանգարանի հանդիսավոր բացումը։ Ցուցահանդես-բացումը դարձել է «Kunst und Kur - Ästhetik der Erholung» ցուցադրությունը, որի համադրողներն էին Դիտեր Ռոնտեն, Կարլ Էյգները և Անդրեա Դոմեսլեն։ Բացի այդ, շենքում տեղավորվել է նաև «across» ժամանակակից արվեստի ասոցիացիան, որը ստեղծվել է տեղական ինստիտուտների կողմից։ 2004 թվականի դեկտեմբերից թանգարանը հանդիսանում է իտալական «AMACI» ասոցիացիայի անդամ։

## Տես նաև
* Ժամանակակից արվեստի թանգարան (Բոլցանո)

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1996 հիմնադրումներ Իտալիայում
Կատեգորիա:1996 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Իտալիայի պատկերասրահներ
Բրիջիթ Վասալո

**Բրիջիթ Վասալո** (, ), իսպանացի գրող, հակառասիստ, ֆեմինիստ և ԼԳԲՏ ակտիվիստ։ Առավել հայտնի է գենդերային իսլամաֆոբիայի և հոմոազգայնականության իր քննադատությամբ, ինչպես նաև աֆեկտիվ հարաբերություններում բազմասիրության «պաշտպանությամբ»։

## Կենսագրություն
Բրիջիթ Վասալոն ծնվել է գալիսիական ընտանիքում, որը գաղթել է Ֆրանսիա, իսկ հետո՝ Կատալոնիա, նա հաստատել է իր «xarnego» կարգավիճակը, թեև չի համապատասխանում այդ եզրույթի սկզբնական նշանակությանը։ Նա կյանքի մեծ մասն անցկացրել է Մարոկկոյում, ինչը նրան թույլ է տվել պատկերացում կազմել արևմտյան հասարակության մեջ գերիշխող էթնոկենտրոն և գաղութատիրական մտածողության մասին։

Բրիջիթը պարբերաբար համագործակցում է տարբեր լրատվամիջոցների հետ, ինչպիսիք են՝ «eldiario.es» ինտերնետ հանդեսը, «Catalunya Ràdio» ռադիոն, «Diagonal» թերթը, «La Directa» և «Pikara Magazine» ամսագրերը, ինչպես նաև անցկացնում է բազմաթիվ դասախոսություններ։ Բացի այդ, նա Բարսելոնայի ինքնավար համալսարանում «Gender and Communication» ֆակուլտետի մագիստրատուրայի դասախոս է։

## Աշխատանք
Բրիջիթի աշխատանքը կառուցված է երկու հիմնական առանցքների շուրջ։ Մի կողմից` նա վերլուծում է ռասիզմի և այլատյացության միջև հարաբերությունները, հատկապես, թե որքանով է դա ազդում իսլամադավան կանանց վրա։ Այս առումով նա դատապարտում է փինկվոշինգը, այլ կերպ ասած, այն, թե ինչպես են ֆեմինիզմը և ԼԳԲՏ իրավունքները օգտագործվում այլատյացությունն արդարացնելու համար, որը դադարում է ինքնանպատակ լինելուց։

Մյուս կողմից` նա բացի ավանդական մոնոգամիայից գնահատում է սիրո այլ եղանակները, հավատարմության հաղթահարումը որպես մոլուցքի միջոց, իսկ սերը որպես սահմանափակ բարիք։

### Գրքեր
Բրիջիթ Վասալոն ունի հրատարակած երկու գիրք` «*Pornoburka: desventuras del Raval y otras f(r)icciones contemporáneas*» (2013) և «Մոնոգամ մտածողություն։ Բազմասեր ահաբեկչություն» (2018) գրքերը։

## Ծանոթագրություններ

Կատեգորիա:Իսպանացի ֆեմինիստներ
Կատեգորիա:Իսպանացի կին գրողներ
Կատեգորիա:21-րդ դարի կին գրողներ
Կատեգորիա:ԼԳԲՏ իրավունքների ակտիվիստներ
Կատեգորիա:Իսպանալեզու գրողներ
Կատեգորիա:Ապրող անձինք
Կատեգորիա:Իսպանացի հասարակական գործիչներ
Կատեգորիա:Հակառասիզմ
Կատեգորիա:Իսպանացի փիլիսոփաներ
Վինսենթի աթոռը

«**Վինսենթի աթոռը**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 91,8 × 73,5 սմ։

Այսօր «Վիսենթի աթոռը» ստեղծագործությունը պահպանվում և ցուցադրվում է Լոնդոնի ազգային պատկերասրահում (Լոնդոն, Մեծ Բրիտանիա)։

## Պատմություն
1888 թվականի մայիսի 7-ին Վինսենթ վան Գոգը Ֆրանսիայի հարավում գտնվող Առլ բնակավայրի Կարել հյուրանոցից տեղափոխվում է Կաֆե դը լա Գար։ Նկարիչն ընկերանում է սրճարանի սեփականատերեր Ժոզեֆ և Մարի Ժինուների հետ։ Բանը նրանում էր, որ «Դեղին տունը»՝ Առլի Պլանս-Լամարտին 2 հասցեում գտնվող, դեռևս հարմարեցված չէր, որ բնակվեր ու ստուդիա դարձներ Վան Գոգը։ Նկարիչն ուզում էր, որ Դեղին տանը իր նկարները ցուցադրվեին և սկսեց վրձնել նկարների շարք՝ «Վիսենթի աթոռը», «Ննջասենյակ Առլում», «Գիշերային սրճարանը», «Սրճարանի գիշերային տեռասը», «Աստղալից գիշեր Ռոնի վրա», «Դեղին տունը» և «Արևածաղիկներ»։

## Նկարագիր
«Վիսենթի աթոռը» ստեղծագործությունում հեղինակը պատկերել է գյուղական փայտե աթոռ։ Նստատեղը հարդից հասարակ հյուսածո է։ Աթոռը դրված է հախճասալե հատակին։ Նստիքին Գոգը նկարել է զարդարուն ծխամորճ և թութունով լցված պարկ։

Վինսենթ վան Գոգը այս կտավը վրձնել է որպես լրացում «Գոգենի աթոռը» ստեղծագործության։ Երկու նկարն էլ արվել են 1888 թվականի դեկտեմբերին, երբ Գոգենի և Գոգի հարաբերությունները լարված էին։ Նրա հասարակ աթոռը դատարկ է, ինչը խորհրդանշում է անսահման տխրություն։ Վան Գոգը նկարը վրձնել է կոպիտ կտավի վրա, որը Գոգենը բերել էր իր հետ Առլ։ Հետին պլանում հեղինակը տուփ է պատկերել, որի վրա իր ստորագրությունն է զետեղել։

## Ծանոթագրություններ

## Գրականություն
* 
* 

## Արտաքին հղումներ
* Vincent van Gogh Van Gogh's Chair. Նկարը Լոնդոնի ազգային պատկերասրահի կայքում 

Կատեգորիա:1888 նկարներ
Կատեգորիա:Լոնդոնի ազգային պատկերասրահի նկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Անա Բոտելյա

**Անա Մարիա Բոտելյա Սերանո** (, ), իսպանացի քաղաքական և պետական գործիչ, Իսպանիայի ժողովրդական կուսակցության անդամ։

## Կենսագրությւոն
Անա Մարիա Բոտելյա Սերանոն ծնվել է 1953 թվականի հուլիսի 23-ին Մադրիդում, Իսպանիա։ Անա Բոտելյան դիպլոմավորված իրավաբան է, ավարտել է Կոմպլուտենսե համալսարանը։ 2007 թվականից Անա Բոտելյան եղել է Մադրիդի քաղաքային խորհրդի անդամ և զբաղվել էկոլոգիայի և տրանսպորտի հարցերով։ 2011 թվականի դեկտեմբերի 27-ին քաղաքային խորհրդում Ժողովրդական կուսակցության խմբակցության ձայների մեծամասնությամբ ընտրվել է Իսպանիայի մայրաքաղաքի՝ Մադրիդի քաղաքապետ՝ դառնալով այդ պաշտոնում առաջին կինը։ Նա փոխարինել է Մադրիդի քաղաքապետ Ալբերտո Ռուիս Գալյարդոնին, որը նշանակվել է Մարիանո Ռախոյի կառավարությունում արդարադատության նախարար։ Անա Բոտելյան 1977 թվականից ամուսնացած է Իսպանիայի նախկին վարչապետ Խոսե Մարիա Ասնարի հետ, նրանք ունեն երեք երեխա։ Անա Բոտելյան ամուսնու նման հարում է իր կուսակցության պահպանողական թևին։ Նա քննադատության է ենթարկել սոցիալիստների որոշումը միասեռ ամուսնությունների օրինականացման մասին, ինչով մամուլում վաստակել է «խնձորի և տանձի թագուհի» մականունը, քանի որ նրա կարծիքով «խնձորն ու տանձը չեն կարող լինել երկու խնձոր»։

2013 թվականի սեպտեմբերի 7-ին Անա Բոտելյան հանդես է եկել ՄՕԿ-ի անդամների առջև՝ ներկայացնելով Մադրիդի հայտը 2020 թվականի Օլիմպիական խաղերին։ Ելույթի ժամանակ անգլերեն խոսել է ուժեղ շեշտադրմամբ՝ ժամանակ առ ժամանակ օգտագործելով իսպաներեն բառեր։ Ելույթն արագ դարձել է համացանցային մեմ։

## Ծանոթագրություններ

## Արտաքին հղումներ
* Выступление Аны Ботельи перед членами МОК: Relaxing cup of Café con Leche

Կատեգորիա:Իսպանիայի կին քաղաքական գործիչներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Կին նախարարներ
Կատեգորիա:21-րդ դարի կին քաղաքական գործիչներ
Կատեգորիա:Իսպանացի մանկագիրներ
Կատեգորիա:Իսպանիայի պետական գործիչներ
Մհեր Մկրտումյան (բժիշկ)

**Մհեր Միքայելի Մկրտումյան** (), հայ բժիշկ, օրթոդոնտ-ստոմատոլոգ, Ռուսաստանի  Օրթոդոնտների Պրոֆեսիոնալ Միության և  մի շարք միջազգային միությունների անդամ։

## Կենսագրություն
Մհեր Մկրտումյանը ծնվել է 1980 թվականին։ Ավարտել է Երևանի պետական բժշկական համալսարանի  ատամնաբուժության ֆակուլտետը, որից հետո՝ 1996-2002 թվականներին ստացել է հետդիպլոմային կրթություն և ստացել բժիշկ-ստոմատոլոգ-օրթոդոնտի որակավորում։ Ձեռնարկությունների կառավարման մասնագետի որակավորում ստացել է 2007 թվականին՝ Կրթության Միջազգային Ակադեմիայում։ Մհեր Մկրտումյանը հանդիսանում է «Մեդեսի» ստոմատոլոգիական կենտրոնի հիմնադիր և տնօրեն։ 2012, 2013 թվականներին «Մեդեսին» ճանաչվել է Հայաստանի լավագույն ատամնաբուժական կենտրոն, 2013 թվականին «Մեդեսի» կենտրոնի մանկական ատամնաբուժական բաժանմունքը ճանաչվել է լավագույնը Հայաստանում, իսկ 2014 թվականին արժանացել է «Տարվա առաջատար ստոմատոլոգիական կլինիկա» կոչմանը։ 2015 թվականին «Մեդեսին» Նյու Յորքում արժանացել է միջազգային որակի գագաթնաժողովի (World Quality) պլատինե անվանակարգում:

2002 թվականից Մհեր Մկրտումյանը զբաղվում է դասախոսությամբ։

## Անդամակցություն
*Ռուսաստանի Օրթոդոնտների Պրոֆեսիոնալ Միության անդամ
*Հայաստանի Օրթոդոնտների Միության անդամ
*Օրթոդոնտների Եվրասիական Միության անդամ
*Կրթության Միջազգային Ակադեմիայի դոցենտ

## Ծանոթագրություններ

## Արտաքին հղումներ
*"Մեդեսի" բժշկական կենտրոնի գլխավոր բժիշկ 

Կատեգորիա:1980 ծնունդներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ ատամնաբույժներ
Կատեգորիա:Հայ բժիշկներ
Կատեգորիա:Հունիսի 12 ծնունդներ
Պեկինյան բիկինի

thumb|2012
մինի|«Պեկինյան բիկինիի» օրինակ։ Տղամարդը Պեկինում, 2017թվական
**«Պեկինյան բիկինի»** (),  Չինաստանում հասարակական վայրերում տաք եղանակին տղամարդկանց կողմից շապիկները մինչև կուրծքը բարձրացնելու և մարմինը հովացնելու նպատակով որովայնը մերկացնելու ծաղրապատկեր։ Ավելի հաճախ սա բնորոշ է միջին և բարձր տարիքի աշխատող տղամարդկանց։ Այս երևույթը հանդիպում է ոչ միայն Պեկինում, այլ Չինաստանում առհասարակ։

«Պեկինյան բիկինի»  անվանումը ի հայտ է եկել անգլախոս տարագիրների մոտ՝ 2010-ական թվականներին, չնայած այս պրակտիկան Չինաստանում ավելի վաղ էր տարածվել, բայց ընդհանուր անուն չուներ։

## Քննադատություն
Այս ավանդույթի անվանումը երգիծական և դատապարտող բնույթ է կրում, քանի որ բիկինին կանացի հագուստի տարր է, իսկ պեկինյան բիկինին վերաբերում է տղամարդկանց։ Ի դեպ, այս անվան երգիծական բնույթն առավել ակնառու է դառնում, երբ վերաբերում է մեծ որովայն ունեցող տղամարդկանց։ Չինաստանի որոշ նահանգներում և քաղաքներում այս պրակտիկան քննադատվում է զանգվածային լրատվամիջոցների և  իշխանության մարմինների կողմից։ Նրանց կարծիքով սա  «անքաղաքավարի վարքագիծ» է, որը վնաս է հասցնում քաղաքի, նահանգի համբավին։ Օրինակ Ցզինան, Տյանցզին քաղաքներում «պեկինյան բիկինիի» համար սահմանվել են տուգանքներ, Շանդուն նահանգում թողարկվել է «պեկինյան բիկինի» ծիծաղելի սոցիալական գովազդային տեսաերիզ։

Մյուս կողմից չինական շատ լրատվամիջոցներ և սոցիալական ցանցերի օգտատերեր համաձայն չեն պեկինյան բիկինիի քննադատությանը, համարում են, որ դա, նախևառաջ, չինական մշակույթի մի մասն է, որն  Արևմուտքը պետք է հարգի և ընդունի և երկրորդ՝ դա այնքան էլ կարևոր խնդիր չէ, որ պետությունն իր միջոցները վատնի դրա դեմ պայքարելու համար։

## Ծանոթագրություններ

Կատեգորիա:Չինաստանի մշակույթ
Կատեգորիա:Տղամարդու հագուստ
Մասնավոր պրակտիկա

**Մասնավոր պրակտիկա** (), ամերիկյան հեռուստասերիալ, որն ստեղծել է Շոնդա Ռայմսը։ Սերիալի պրեմիերան կայացել է 2007 թվականի սեպտեմբերի 26-ին, ABC հեռուստաալիքով։ Սերիալը գոյություն է ունեցել վեց եթերաշրջան։

Մասնավոր պրակտիկան «Գրեյի անատոմիա» հեռուստասերիալի սփին-օֆֆն է։ Սյուժեի կենտրոնում բժիշկ Էդիսոն Ֆորբ Մոնտգոմերին է, որի դերը կատարում է Քեյթ Վալշը. նա թողնում է «Սիէթլ Գրեյս» հիվանդանոցի իր աշխատանքը և սկսում է իր անձնական բժշկական պրակտիկան Լոս Անջելեսում։

## Սյուժե
Սերիալի սյուժեն պտտվում է բժիշկ-նեոնատոլոգ Էդիսոն Մոնտգոմերիի (Քեյթ Վալշ) շուրջ, որը թողել է «Սիէթլ Գրեյս» հիվանդանոցը` «Օուշենսայդ Ուելնես Գրուպ» () մասնավոր կլինիկային միանալու համար, որը ղեկավարում է նրա ընկերուհին։

Սյուժեի յուրահատկությունը կառուցված է «Սիեթլ» հսկայական և առաջատար հիվանդանոցի, որը հանդիսատեսը տեսել է «Գրեյի անատոմիա» հեռուստասերիալում և փոքր հարմարավետ «Օուշենսայդ Ուելնեսի» հակադրության վրա, որտեղ աշխատում են վեց բժիշկ և մեկ ադմինիստրատոր։ «Պրակտիկայի» գլխավոր գաղափարն է` առավելագույն ուշադրություն յուրաքանչյուր այցելուի։

## Դերերում

## Վարկանիշներ

## Ծանոթագրություններ

## Արտաքին հղումներ
* Պաշտոնական կայքը  

Կատեգորիա:2007 հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Սփին-օֆֆ հեռուստասերիալներ
Իսաբել Դիաս Այուսո

**Իսաբել Նատիվիդադ Դիաս Այուսո** (, ), իսպանացի քաղաքական և պետական գործիչ, Իսպանիայի ժողովրդական կուսակցության անդամ։ Մադրիդի ինքնավար համայնքի կառավարության նախագահ և հաղորդակցության հարցերով փոխքարտուղար, կուսակցության տարածաշրջանային բաժանմունքի մամուլի քարտուղար։

## Կենսագրություն
Իսաբել Դիաս Այուսոն ծնվել է 1978 թվականի հոկտեմբերի 17-ին մադրիդյան Չամբերի շրջանում. նրա ծնողները աշխատել են բժշկական և օրթոպեդիկ ապրանքների վաճառքի ոլորտում։ Ավարտել է Մադրիդի Կոմպլուտենսեի համալսարանի լրագրության ֆակուլտետը և ունի քաղաքական հաղորդակցության և արձանագրության ոլորտում գործարար վարչարարության մագիստրոսի աստիճան։ 2005 թվականին Ժողովրդական կուսակցության անդամ է դարձել, 2006 թվականին աշխատանքի է անցել Մադրիդի շրջանային կառավարության արդարադատության և ներքին գործերի հարցերով խորհրդական Ալֆրեդո Պրադայի մամուլի բաժնում և ձեռք բերել կառավարության նախագահ Էսփերանսա Ագիրրեի վստահությունը։ Դիաս Այուսոն պատասխանատու էր առցանց հաղորդակցության համար, մասնավորապես, 2015 թվականին Քրիստինա Սիֆուենտեսի ընտրական ընկերությունում ։

2011 թվականին մասնակցել է Մադրիդի ասաբլեայի ընտրություններին, սակայն չի անցել ցուցակով և դարձել է IX գումարման տարածաշրջանային խորհրդարանի պատգամավոր՝ պատգամավոր Էնգրասիա Իդալգոյի հրաժարականից հետո։ Վերընտրվել է 2015 թվականի տարածաշրջանային խորհրդարանական ընտրություններում։ Մադրիդի X գումարման վեհաժողովում զբաղեցրել է խորհրդարանական խմբի մամուլի քարտուղարի պաշտոնը, վայր է դրել լիազորությունները խորհրդարանում՝ տարածաշրջանային կառավարության նախագահի աշխատակազմում խորհրդականի տեղակալ նշանակվելուց հետո։

2019 թվականի հունվարի 11-ին, կուսակցության նախագահ Պաբլո Կասադոյի նշանակումից հետո, Իսաբել Դիաս Այուսոն 2019 թվականին գլխավորել է կուսակցական ցուցակը Մադրիդի վեհաժողովի ընտրություններում և դրանով դարձել Մադրիդի ինքնավար հանրակցության կառավարության նախագահի թեկնածու։ 2019 թվականի մայիսի 26-ի ընտրություններում Ժողովրդական կուսակցությունը հավաքել է ձայների 22,23 տոկոսը և ստացել 30 տեղ Մադրիդի վեհաժողովում՝ զբաղեցնելով երկրորդ տեղը Իսպանիայի սոցիալիստական բանվորական կուսակցությունից հետո։ Մադրիդի վեհաժողովի նախագահ Խուան Տրինիդադի կառավարության նախագահի պաշտոնում առաջարկել է Իսաբել Դիաս Այուսոյի թեկնածությունը։ Տարածաշրջանային խորհրդարանում կայացած քվեարկության ժամանակ Իսաբել Դիաս Այուսոն Ժողովրդական կուսակցության, «Քաղաքացիներ - Քաղաքացիական կուսակցություն» և «Ձայն» կուսակցությունների աջակցությամբ ստացել է 68 «կողմ» և 64 «դեմ» ձայներ։

## Ծանոթագրություններ

## Արտաքին հղումներ
* Биография

Կատեգորիա:21-րդ դարի կին քաղաքական գործիչներ
Կատեգորիա:Իսպանիայի պետական գործիչներ
Կատեգորիա:Իսպանիայի քաղաքական գործիչներ
Կատեգորիա:Մադրիդի Կոմպլուտենսե համալսարանի շրջանավարտներ
Մուրաթ Եթքին

**Մուրաթ Եթքին** (, ), թուրք լրագրող, հրապարակախոս, քաղաքագետ։

## Պատմություն
Ծնվել է 1959 թվականի դեկտեմբերի 29-ին Այնթապում՝ Բուլղարիայից գաղթած թուրքերի ընտանիքում։ Ավարտել է Մերձավոր Արևելքի տեխնիկական համալսարանը։ Սկսել է լրագրողական գործունեությունը 1981 թվականին՝ միանալով Բյուլենթ Էջևիթի կողմից հրատարակվող Արայըշ թերթին։ Եղել է նաև BBC World Service, Deutsche Welle, AFP, Turkish Daily News, Kanal D, NTV և Sabah լրատվական գործակալությունների թղթակից և լուրերի մենեջեր։ 2001 թվականի փետրվարից մինչև 2016 թվականը, երբ թերթը փակված էր, Եթքինը աշխատել է Radikal Ankara թերթի ներկայացուցիչ։ 2011 մայիսից մինչև 2018 հոկտեմբերի 1-ը աշխատել է Hürriyet Daily News թերթի գլխավոր խմբագիր։ Հետագայում սկսել է վարել սեփական «Yetkin Report» բլոգը։

Միաժամանակ դասավանում է :

### Աշխատություններ
* *Ateş Hattında Aktif Politika* - 1992
* *Tezkere: Irak Krizinin Gerçek Öyküsü* - 2000
* *Avrupa Birliği Bekleme Odasında Türkiye* - 2002
* *Kürt Kapanı: Şam'dan İmralı'ya Öcalan* - 2004
* *Meraklısı İçin Entrikalar Kitabı* - 2017
* *Meraklısı İçin Casuslar Kitabı* - 2018

## Ծանոթագրություններ

Կատեգորիա:Ապրող անձինք
Կատեգորիա:Այնթապ քաղաքում ծնվածներ
Կատեգորիա:Բուլղարիայի թուրքեր
Կատեգորիա:Թուրք սյունակագիրներ
Կատեգորիա:Թուրք լրագրողներ
Յոլանդա Դիաս

**Յոլանդա Դիաս Պերես** (, ), իսպանացի քաղաքական գործիչ։ 2020 թվականի հունվարի 13-ին կազմավորված Սանչեսի երկրորդ կաբինետում աշխատանքի և սոցիալական տնտեսության ներկայիս նախարար։ 2016 թվականի հունվարի 4-ից Լա Կորունյիայից Իսպանիայի գլխավոր կորտեսների պատգամավոր։ 2005 թվականի նոյեմբերի 7-ից մինչև 2017 թվականի հունիսի 3-ը եղել է Գալիսիայի «Միավորված ձախեր» կուսակցության կոալիցիայի անդամ, ազգային համակարգող։ 2012 թվականի նոյեմբերի 13-ից մինչև 2016 թվականի հունվարի 4-ը եղել է Գալիսիայի խորհրդարանի պատգամավոր։

## Կենսագրություն
Յոլանդա Դիաս Պերեսը ծնվել է 1971 թվականի մայիսի 6-ին Լա Կորունյա նահանգի Ֆենեում՝ Ֆրանսիսկո Ֆրանկոյի ռեժիմի դեմ պայքարին մասնակցած արհմիութենական ակտիվիստների ընտանիքում։ Ավարտել է Սանտյագո դե Կոմպոստելա համալսարանը։ Ստացել է իրավունքի բակալավրի աստիճան։ Իր իրավաբանական գործունեության ընթացքում մասնագիտացել է աշխատանքային իրավունքով։

Վաղ անդամակցել է Իսպանիայի կոմունիստական կուսակցությանը։ 2003 թվականին առաջին անգամ ընտրվել է Ֆեռոլի տեղական խորհրդի անդամ։ 2007 թվականի տեղական ընտրություններում նրա գլխավորած «Միավորված ձախերի» ցուցակը ստացել է ձայների 14,19 տոկոսը և ձախ կոալիցիա է ձևավորել Իսպանիայի սոցիալիստական աշխատավորական կուսակցության և Գալիսիական ազգայնական դաշինքի հետ, որը փլուզվել է 2008 թվականին։

2005 թվականի նոյեմբերի 7-ին դարձել է «Միավորված ձախեր» կուսակցությունների կոալիցիայի գալիսիական թևի ազգային համակարգող։ Գալիսիայի ընտրություններում 2005 թվականի հունիսի 19-ին և 2009 թվականի մարտի 1-ին Գալիսիայի նախագահի կողմից նախագահի պաշտոնում եղել է «Միավորված ձախեր» կուսակցության թեկնածուն։ 2012 թվականի հոկտեմբերի 21-ի ընտրություններում գլխավորել է «Միավորված ձախերի» ցուցակը *Galician Left Alternative* ձախ ուժերի կոալիցիայում, որտեղ զբաղեցրել է 3-րդ տեղը և ստացել 9 տեղ (5-ը բաժին է հասել «Միավորված ձախերին», 4-ը՝ «Անովային»)։ Դարձել է Գալիսիայի խորհրդարանի պատգամավոր։ 2015 թվականի դեկտեմբերի 20-ին Իսպանիայի խորհրդարանական ընտրություններում Գալիսիայում «Միավորված ձախերը» միավորվել են «Անովայի» «Պոդեմոսի», «Էկուոյի», «Գալիսիական էկոսոցիալիզմի տարածքի» և «Էն մարեա» միության մի շարք քաղաքացիական ասոցիացիաների հետ, որը դարձել երկրորդ քաղաքական ուժը Գալիսիայում ժողովրդական կուսակցությունից հետո՝ ստանալով ձայների 25%-ը, և ստանալով 6 տեղ խորհրդարանում։ Յոլանդա Դիասը Լա Կորունիայից դարձել է Իսպանիայի գլխավոր կորտեսների պատգամավոր։

2017 թվականի հունիսի 3-ին «Միավորված ձախերի» 12-րդ համագումարում նոր ազգային համակարգող ընտրվել է Եվա Սոլլան։ 2020 թվականի հունվարի 13-ին Սանչեսի երկրորդ կաբինետում ստանձնել է Աշխատանքի և սոցիալական տնտեսության նախարարի պաշտոնը։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Իսպանացի իրավաբաններ
Կատեգորիա:Իսպանիայի կին քաղաքական գործիչներ
Կատեգորիա:Կին իրավագետներ
Զլատան Լյուբիյանկիչ

**Զլատան Լյուբիանկիչ** (, ), սլովենացի ֆուտբոլիստ, հարձակվող։

## Ակումբային կարիերա
«Սլովան» (Լյուբլյանա) և «Դոմժալե» երիտասարդական թիմերի սան է։ Զլատան Լյուբիյանկիչն իր առաջին մասնագիտական պայմանագիրը կնքել է 2002 թվականին՝ «Դոմժալեի» հետ, որի կազմում հաղթել է Սլովենիայի առաջնությունում և նվաճել երկրի Սուպերգավաթը։ Սլովենական ակումբի կազմում ֆուտբոլիստը խաղացել է 6 մրցաշրջան և անցկացրել 155 հանդիպում, որոնցում դարձել է 43 գոլի հեղինակ։ 2008 թվականին նա տեղափոխվել է բելգիական «Գենտ»՝ պայմանագիր կնքելով մինչև 2012 թվականի կեսերը։ Նոր ակումբում իր նորամուտը կատարել է փետրվարի 10-ին՝ «Զյուլտե Վարեգեմի» դեմ խաղում։

2012 թվականի հուլիսին դարձել է Ճապոնական «Օմիա Արդիա» ակումբի խաղացող։

## Միջազգային կարիերա
Սլովենիայի ազգային հավաքականում նորամուտը նշել է 2006 թվականի փետրվարի 28-ին Կիպրոսի հավաքականի դեմ խաղում, որտեղ խփել է հանդիպման միակ գոլը, որը հաղթանակ է բերել նրա թիմին։

(թարմացվել է 2013 թվականի մարտի 23-ի դրությամբ)

## Ձեռքբերումներ
; «Դոմժալե»
* Սլովենիայի չեմպիոն (1) – 2006/07
* Սլովենիայի առաջնության արծաթե մեդալակիր (2) – 2004/05, 2005/06
* Սլովենիայի Սուպերգավաթակիր (1) – 2007

; «Գենտ»
* Բելգիայի գավաթակիր (1) – 2010

## Ծանոթագրություններ

## Արտաքին հղումներ
* Ֆուտբոլիստի էջը ''ardija.co.jp'' կայքում  
* 
* 
* 

Կատեգորիա:Գենտի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ջուղայի խաչքար (Էջմիածին, ճեմարանի մոտ, 1602 թվական)

**Ջուղայի պահպանված խաչքար**, որը ներկայումս գտնվում է Հայաստանի Արմավիրի մարզի Վաղարշապատ քաղաքում՝ Մայր Աթոռի տաճարի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ քանդակազարդ երեսով դեպի հյուսիս։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/14.1.30)։

## Պատմություն

Խաչքարը քանդակվել է Գրիգոր խաչագործի կողմից 1602 թվականին։ Գտնվել է Ջուղայի գերեզմանատանը։

Վազգեն Ա Բուխարեստցի կաթողիկոսի ջանքերով 20-րդ դարի վերջերին խաչքարը տեղափովում է Մայր Աթոռ՝ փրկվելով Ջուղայի խաչքարերի ոչնչացումից։ Տեղադրված է Մայր Աթոռի տաճարի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ քանդակազարդ երեսով դեպի հյուսիս։

## Նկարագրություն

Զգալիորեն վնասված է աջ եզրագոտու մեծ մասը։ Պահպանված է խաչքարի հիմքը։ Տեղադրված է նոր կառուցված խորանարդաձև պատվանդանի վրա։

### Քանդակներ
Ստորին հատվածում քանդակված է հեծյալ՝ դեմքով դեպի ձախ։

### Արձանագրություն

Քիվի վրայի արձանագրությունը ընթեռնելի է.

Քիվից ներքևի արձանագրություն։

Վարդյակի շուրջ.

## Տես նաև
* Ջուղայի գերեզմանատուն
* Ջուղայի խաչքարերի ոչնչացում
* Էջմիածնի Մայր Տաճար

## Ծանոթագրություններ

Կատեգորիա:Ջուղայի գերեզմանատուն
Կատեգորիա:Մայր Աթոռի խաչքարեր
Կատեգորիա:Տեղահանված խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր
Avast Antivirus

**Avast Antivirus**, հակավիրուսային ծրագիր մշակված Avast ընկերության կողմից։ Հակավիրուսը նախատեսված է Windows, Mac OS, Android և iOS օպերացիոն համակարգերի համար։ Կա ծրագրի վճարով և անվճար ծրագրեր, որոնք նախատեսված են համակարգչի անվտանգությունը պահպանելու համար։

2017 թվականի տվյալներով՝ ծրագիրը համարվում էր աշխարհի ամենահայտնի հակավիրուսային ծրագիրը, ունենալով ամենամեծ բաժինը հակավիրուսային ծրագրերի շուկայում։

Avast բառը համարվում է *«AntiVirus Advanced SeT»* կրճատ տարբերակը։ Ինչն էլ հին անգլերենում նշանակում է *«կանգ առ»*։

## Ապրանքներ
Avast-ին են վստահում ավելի քան 400 միլլիոն օգտատեր։ Ծրագիրը ունի տնային և բիզնեսի համար օգտագործման տարբերակներ, որոնք թարգմանված են ավելի քան 45 լեզվով։

### Պաշտպանություն Windows-ի համար
***Avast Free Antivirus** — անվճար հակավիրուսային ծրագիր, որը ապահովում է համակարգի անվտանգությունը մի շարք վնասակար ծրագրերից։ Այն իր մեջ պարունակում է Wi-Fi ցանցի պաշտպանություն և Avast Passwords հավելումը։
***Avast Internet Security** — վճարովի տարբերակ, որը իր մեջ ներառում է անվճար տարբերակի բոլոր սերվիսները, ինչպես նաև ունիվերսալ միջցանցային պատ և սպամից պաշտպանություն։
***Avast Premier** — պրեմիում տարբերակ, որը իր մեջ ներառում է նախորդների յուրահատկությունները, ինչպես նաև վեբ-տեսախցիկի պաշտպանությունը, ծրագրերի ավտոմատ թարմացում և այլն։
***Avast Ultimate** — կոմպլեքսային որոշում «բոլորը մեկում»։

### Պաշտպանություն MacOS-ի համար
MacOS-ի համար նախատեսված տարբերակը ապահովում է ոչ միայն համակարգի պաշպանություն վիրուսների և վնասակար ծրագրերից, այլև ծրագիրը ապահովում է համացանցի անվտագություն և տեղեկության պաշտպանում հաքերներից։  
***Avast Security** — անվճար պաշտպանություն վնասակար ծրագրերից, վտանգավոր կայքերից և ներբեռնումներից և ցանցում անցանկալի հետապնդումից։
***Avast Security Pro** — վճարովի ծրագիր, որը իր մեջ ներառաում է անվճար տարբերակի ողջ ֆունկցիաները, ինչպես նաև հավելյալ պաշտպանություն և այլն։

### Սմարթֆոնների պաշտպանություն
***Avast Mobile Security Android-ի** համար — անվճար ծրագիրը, որը Google Play-ում ավելի քան 100 մլն ներբեռնումներ, և 6-րդ անգամ անընդմեջ ստանում է բարձր գնահատական AV-TEST լաբարոտարիայի կողմից։ Իր մեջ պարուակում է պաշտպանություն վնասակար ծրագրերից և ներբեռնման համար նախատեսված հղումներից, ինչպես նաև շատ այլ ֆունկցիաներ։ 4
***Avast Mobile Security iOS-ի** համար — անվճար հավելված նախատեսված iPhone և iPad-ի համար, որը կասեցնում է հաշիվների գողացումը, պաշտպանում է անձնական տեղեկություն և այլն։

## Ծանոթագրություններ

## Արտաքին հղումներ
* Պաշտոնական կայք
* Պաշտոնական կայք (ռուսերեն)
* Avast!-ի մրցանակները

Կատեգորիա:1988 հիմնադրումներ
Կատեգորիա:Ազատ ծրագրային ապահովում
Կատեգորիա:Անդրոիդ
Կատեգորիա:Անդրոիդի ծրագրային ապահովում
Կատեգորիա:Լինուքսի ծրագրային ապահովում
Կատեգորիա:Վինդոուզի ծրագրային ապահովում
Կատեգորիա:Տեղեկատվական անվտանգություն
Արանչա Գոնսալես Լայա

**Մարիա Արանասու «Արանչա» Գոնսալես Լայա** (, ), իսպանացի կին քաղաքական և պետական գործիչ, տնտեսագետ։ Սանչեսի երկրորդ գրասենյակում 2020 թվականի հունվարի 13-ից զբաղեցնում է Արտաքին գործերի, Եվրամիության և միջազգային համագործակցության նախարարի պաշտոնը։ 2013 թվականի սեպտեմբերի 1-ից մինչև 2020 թվականի հունվարի 13-ը եղել է Միջազգային առևտրային կենտրոնի գործադիր տնօրեն և ՄԱԿ-ի գլխավոր քարտուղարի օգնական։

## Կենսագրություն
Արանչա Գոնսալես Լայան ծնվել է 1969 թվականի մայիսի 22-ին, Սան Սեբաստիանում, պետական դպրոցի տնօրենի ընտանիքում։ Մոր անունը Հոսեֆա Լայա է։ Մեծացել է Գիպուսկոա նահանգի Տոլոսայի մունիցիպալիտետում։ Խոսում է բասկերեն, իսպաներեն, անգլերեն, ֆրանսերեն, գերմաներեն և իտալերեն։

Նավառայի համալսարանում ստացել է մագիստրոսի աստիճան, ապա Մադրիդի Կառլ III համալսարանում ստացել է Եվրոպական իրավունքի մագիստրոսի աստիճան։

Աշխատել է Բրյուսելի Freshfields Bruckhaus Deringer գերմանական փաստաբանական գրասենյակում։

2002-2005 թվականներին Եվրոպական հանձնաժողովում զբաղեցրել է տարբեր պաշտոններ, բանակցություններ է վարել Մերկոսուրի, Իրանի, Պարսից ծոցի արաբական պետությունների համագործակցության խորհրդի, Բալկանյան և միջերկրածովյան երկրների հետ առևտրային համաձայնագրերի մասին։

2005-2013 թվականներին աշխատել է Առևտրի համաշխարհային կազմակերպությունում (ԱՀԿ)։ 2005-2013 թվականներին ԱՀԿ-ի գլխավոր տնօրենի պաշտոնում գտնվելու ժամանակ եղել է Պասկալ Լամիի գրասենյակի ղեկավարը, միաժամանակ՝ 2008-2013 թվականներին եղել Է ԱՀԿ-ի գլխավոր տնօրենի ներկայացուցիչը Մեծ քսանյակում։

2013 թվականի սեպտեմբերի 1-ից մինչև 2020 թվականի հունվարի 13-ը եղել է Միավորված ազգերի կազմակերպության Առևտրի միջազգային կենտրոնի գործադիր տնօրեն, առևտրի և զարգացման հարցերով և Առևտրի համաշխարհային կազմակերպության (ԱՀԿ) Առևտրի զարգացման գործնական, ձեռնարկատիրական ասպեկտների վերաբերյալ տեխնիկական համագործակցության գործակալության գործադիր տնօրեն։

2020 թվականի հունվարի 13-ին Սանչեսի երկրորդ գրասենյակում զբաղեցրել է Արտաքին գործերի, Եվրամիության և միջազգային համագործակցության նախարարի պաշտոնը։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Արտաքին գործերի կին նախարարներ
Կատեգորիա:Իսպանացի տնտեսագետներ
Կատեգորիա:Իսպանիայի կին քաղաքական գործիչներ
Կատեգորիա:ՄԱԿ-ի պաշտոնյաներ
Կատեգորիա:Պետական գործիչներ
Կատեգորիա:Փաստաբաններ
Գանվեստ

**Գանվեստ ** (իրական անունը` **Ռուսլան Վլադիմիրովիչ Գոմինով**, ), ռուսական հիփ-հոփ և ռեփ կատարող։ Հայտնի է դարձել այնպիսի երգերի շնորհիվ, ինչպիսին են  «Դուրման»-ը «Նիկոտին»-ը։

## Կենսագրություն
Ռուսլան Գոմինովը ծնվել է 1992 թվականի նոյեմբերի 11-ին՝ Ղազախստանի Ակտաու քաղաքում։ Երաժշտության նկատմամբ ձգտումը հայտնվել է դեռ փոքր տարիքից։ Սկզբնական շրջանում իր երգերը տեղադրում էր «ՎԿ» սոց. ցանցում, որտեղ բաժանորդներին խնդրել էր գնահատել իր արվեստը։

Նա 2008 թվականին հրապարակում է սեփական երգերը։ Ինչպես ինքն է պատմում առաջ, նա աշխատել է այլ ոճում և բոլոր հին երգերը ջնջել է՝ ամեն ինչ սկսելով նոր էջից։

Մինչ հայտնի դառնալը Գանվեստը աշխատում էր բարբերշոփում, զուգահեռ երգով զբաղվելով։ Գիտակցելով, որ աշխատանքը իրենից շատ ժամանակ է խլում, թողնում է այն և ամբողջովին տրվում երգին։ 2015-ից 2016 թվականներին տեղափոխվեց Մոսկվա BlackStar-ի «Молодая кровь» քաստինգին մասնակցելու նպատակով։ 2018 թվականի ապրիլի 16-ին թողարկեց «Աստղային անձրև» երգը (տեսահոլովակը YouTube-ում հայտնվեց 2018 թվականի ապրիլի 16-ին)։ Երգը վարակիչ դարձավ, և նրա շնորհին Գանվեստը հայտնիություն ձեռք բերեց։ Դրանից հետո թողարկվեցին ևս 2 երգ և տեսահոլովակ՝ «Նիկոտին» և «Դուրման»։ Դրանք հիթ դարձան։

2018 թվականի ամռանը նրա «Դուրման» երգը հայտնվեց «ՎԿ» սոց. ցանցի առաջին քսան «Հանրաճանաչ» երգերի ցանկում։

Աշնանը և ձմռանը Գանվեստի ևս մեկ երգ՝ «Նիկոտին», մտավ «ՎԿ»-ի թոփի մեջ, հասնելով առաջին տասնյակին։

Հոկտեմբերին Գանվեստը հայտնվեց ռեփ-արտիստների մեջ, որոնց Նիժնի Նովգորոդում նախատեսված համերգը չեղարկվեցին «դատախազական ստուգման ընթացքում հայտնաբերված խախտումների պատճառով, որոնք վերաբերում են իրենց առողջությանը վնաս պատճառող երեխաների պաշտպանությանը և տեղեկատվության զարգացմանը»։

2019 թվականի մարտին Գանվեստը թողարկեց Ջիգանի հետ համատեղ «Մերկ ափեր» երգը, որը «ՎԿ»-ում հասավ առաջին քսանին։

## Սկավառակագրություն
### Մինի-ալբոմներ

### Սինգլներ

## Ծանոթագրություններ

## Արտաքին հղումներ
* 
* «Ганвест: Я не подражаю Скриптониту» — интервью Ганвеста «Музыке Первого», YouTube



Կատեգորիա:1992 ծնունդներ
Կատեգորիա:Անձինք այբբենական կարգով
Կատեգորիա:Բեմական կեղծանուններ
Կատեգորիա:Երաժիշտներ այբբենական կարգով
Կատեգորիա:Նոյեմբերի 11 ծնունդներ
Կատեգորիա:Ռուս երաժիշտներ
Կատեգորիա:Ռուս երգիչներ
Կատեգորիա:Ռուս ռեփերներ
Causing a Commotion

«**Causing a Commotion**», ամերիկացի երգչուհի Մադոննայի երգը, որը ձայնագրվել է 1987 թվականին «Ո՞վ է այդ աղջիկը» կինոֆիլմի համար։ Ներառվել է ալբոմում, նաև հրատարկվել է որպես առանձին սինգլ։ Եղել է ալբոմի երկրորդ սինգլը, իսկ առաջինը եղել է «Who’s That Girl» երգը։ Թողարկվել է 1987 թվականի օգոստոսի 25-ին Sire Records լեյբլում։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:Մադոննայի երգեր
Սեսիլիա Քրուլ

**Սեսիլիա Քրուլ** (; ), իսպանացի երգչուհի, ով հայտնի է դարձել «Something's Triggerred» և «My Life Is Going On» երգերի շնորհիվ, որոնք դարձել են «Երեք մետր երկնքից վեր» ֆիլմի և «Թղթե տունը» հեռուստասերիալի գլխավոր երգեր։

## Կենսագրություն
Ծնվել է դաշնակահար հոր և երգչուհի մոր ընտանիքում։ Սեսիլիայի կարիերան սկսել է 7 տարեկանում Դիսնեյի արտադրություններում և շարունակվել է մինչև 14 տարեկանը։ Նա միջազգային հռչակ է ձեռք բերել 2017 թվականի «My Life Is Going On» երգով, որը դարձել է Նեթֆլիքսի ամենահաջող նախագծերից մեկի՝ «Թղթե տունը» հեռուստասերիալի գլխավոր երգը։

## Ընտրված սկավառակագրություն
Իսպանացի երգչուհի Սեսիլիա Քրուլը աշխատել է հեղինակ Մանել Սանթիսթեբանի հետ, ներկայացնլով հետևյալ երգերը․
### Սինգլներ
* «All My Fears», Ուղեղի արտահոսք () ֆիլմի համար (2009)
* «Something's Triggered», Երեք մետր երկնքից վեր () ֆիլմի համար (2010)
* «My Life Is Going On», Թղթե տունը () հեռուստասերիալի գլխավոր սաունդթրեք (2017)
* «La verdad», Պատահար () հեռուստասերիալի համար (2018)
* «Agnus Dei», Վիզավի () հեռուստասերիալի գլխավոր սաունդթրեք՝ Մալա Ռոդրիգեզի հետ միասին (2019)

## Ծանոթագրություններ

## Արտաքին հղումներ
* 
* Սեսիլիա Քրուլ Rockol կայքում

Կատեգորիա:21-րդ դարի երգիչներ և երգչուհիներ
Կատեգորիա:Իսպանացի երգչուհիներ
Կատեգորիա:Մադրիդ քաղաքում ծնվածներ
Կատեգորիա:Պարային երաժիշտներ
Crazy for You

«**Crazy for You**», ամերիկացի երգչուհի Մադոննայի երգը, որը 1985 թվականին հնչել է *[[Vision Quest]]* կինոֆիլմում։ Ալբոմում ներառվել է որպես սաունդթրեք, իսկ հետո նաև որպես ալբոմի առաջատար սինգլ։ Թողարկվել է 1985 թվականի մարտի 2-ին Geffen Records լեյբլում։ Պրոդյուսերն են Ջոն Փիթերսը և Փիթեր Գուբերը, ռեժիսորն է Ֆիլ Ռամոնը, որը լսելով Մադոննայի նախորդ երգերը՝ առաջակել է Ջոն Բեթիսին և Ջոն Լինդին գրել երգը։

## Երգացանկ

* **US 7" single**
# "Crazy for You"&nbsp;– 4:04
# "No More Words" (Berlin)&nbsp;– 3:54

* **US 7" promo single**
# "Crazy for You"&nbsp;– 4:04
# "Gambler"&nbsp;– 3:54

* **Dutch 12" single**
# "Crazy for You"&nbsp;– 4:04
# "I'll Fall in Love Again" (Sammy Hagar)&nbsp;– 4:11
# "Only the Young" (Journey)&nbsp;– 4:01

* **UK 7" single (1985)**
# "Crazy for You"&nbsp;– 4:00
# "I'll Fall in Love Again" (Sammy Hagar)&nbsp;– 4:11

* **UK 7" single/cassette single (1991)**
# "Crazy for You" (Remix)&nbsp;– 3:45
# "Keep It Together" (Shep Pettibone Single Remix)&nbsp;– 4:30

* **UK 12" single/CD maxi-single (1991)**
# "Crazy for You" (Remix)&nbsp;– 3:45
# "Keep It Together" (Shep Pettibone Remix)&nbsp;– 7:45
# "Into the Groove" (Shep Pettibone Remix)&nbsp;– 8:06

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Բոլոր ժամանակների հիթ-շքերթներ

## Հավաստագրումներ

## Ծանոթագրություններ

## Մատենագրություն

* 
* 
* 
* 
* 
* 
* 
* 
* 
* 
* 

## Արտաքին հղումներ
* 

Կատեգորիա:Billboard Hot 100 գլխավորած սինգլներ
Կատեգորիա:Մադոննայի երգեր
My Life Is Going On

«**My Life Is Going On**» (), Սեսիլիա Քրուլի երգ։ Այն ոսկե հավաստագրումներ է ստացել Ֆրանսիայում և Լեհաստանում, և պլատինե՝ Իտալիայում։

## Նկարագրություն
Երգը դարձել է Նեթֆլիքսի «Թղթե տունը» իսպանական հեռուստասերիալի պաշտոնական սաունդթրեք, ներառվելով «La Casa de Papel / Money Heist – The Soundtrack» ալբոմում։

## Ռեմիքսներ
Նեթֆլիքսի ամենահաջող հեռուստասերիալներից մեկի գլխավոր սաունդրեքն է, և երգի թուրք երաժիշտ Բուրակ Յետերի ռեմիքս տարբերակն ընդգրկվել է միջազգային չարթերում։

### Բուրակ Յետերի տարբերակ
Թուրք դիջեյի Բուրակ Յետերի ռեմիքս տարբերակն ամենահայտնին է միջազգային մակարդակով։ 2020 թվականի ապրիլի 29-ի դրությամբ տեսահոլովակը ՅուԹյուբում հավաքել է ավելի քան 41 միլիոն դիտում։

### Գևին Մոսի ռեմիքս
Երգը թողարկվել է ֆրանսիական շուկայում Գևին Մոսի ռեմիքս տարբերակի հետ։

## Չարթեր

### Սեսիլիա Քրուլի բնօրինակ տարբերակ

### Գևին Մոսի ռեմիքս

### Բուրակ Յետերի ռեմիքս

## Հավաստագրումներ

## Ծանոթագրություններ

## Արտաքին հղումներ
* My Life Is Going On  Spotify-ում

Կատեգորիա:2010 երգեր
Կատեգորիա:2010 սինգլներ
Կատեգորիա:Երգեր այբբենական կարգով
Կատեգորիա:Թղթե տունը
Կատեգորիա:Սաունդթրեքներ
This Used to Be My Playground

«**This Used to Be My Playground**», ամերիկացի երգչուհի Մադոննայի երգը, որը ձայնագրվել է «Իրենց սեփական լիգան» ֆիլմի համար, որում Մադոննան նույնպես նկարահանվել է։ Թողարկվել է որպես սինգլ 1992 թվականի ամռանը։ ԱՄՆ-ի և այլ երկների հիթ-շքերթներում հասել է 1-ին հորիզոնականի։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

Կատեգորիա:Billboard Hot 100 գլխավորած սինգլներ
Կատեգորիա:Մադոննայի երգեր
Արթուր Սվինարսկի

**Արթուր Մարիա Սվինարսկի** (, ), լեհ բանաստեղծ, երգիծաբան, թատերագիր, նկարիչ:

## Կենսագրություն
Ծնվել է Լեհաստանի Բրոդնիցա քաղաքում։ Միջնակարգ դպրոցն ավարտելուց հետո ընդունվել է Պոզնանի համալսարանը, որտեղ ուսումնասիրել է գերմանական բանասիրություն, արվեստի պատմություն և բեմագրություն (բեմանկարչություն, սցենոգրաֆիա)։ 1918–1920 թվականներին անդամակցել է *Zdrój* գրական ընկերությանը, հանդես եկել որպես գրաֆիկ-դիզայներ։ Հաճախել է նաև նկարիչների *Bunt* խմբի միջոցառումներին։ 1919 թվականին կազմակերպվել է նրա նկարների առաջին անհատական ցուցահանդեսը։

1922 թվականին Սվինարսկին եղել է գրող, նկարիչ, փիլիսոփա Ստանիսլավ Իգնացի Վիտկևիչի անձնական քարտուղարը։ Այնուհետև Պոզնանում Ռոման Վիլկանովիչի հետ երգիծական տեսարաններ է բեմականացրել Լյուդվիկ Պուգետի "*Róża Kukułka*"-ում, *Ździebko* և *Klub Szyderców* կաբարեներում։

1934–1937 թթ. ապրել է Կրակովում, ղեկավարել *Czas Krakowski* օրաթերթի գրական բաժինը, ինչպես նաև՝ Մագդալենա Սամոզվանեցի հետ երգիծանկարների ցուցադրություններ կազմակերպել։ 1937 թվականից ապրել է Գդինյայում, խմբագրել "*Kurier Bałtycki*" թերթի գրական բաժնի նյութերը։ Գերմանական օկուպացիայի տարիներին մնացել ու ապրել է Կրակովում։ 1952 թվականից բնակվել է Վարշավայում, 1963-ին մեկնել է Ավստրիա, ընդունել ավստրիական քաղաքացիություն։

## Ստեղծագործությունները
Սվինարսկու գրական հիշարժան աշխատանքներից է 1963 թվականին հրատարակված «*Աքիլլեսի հարսանիքը*» «բարբարոսական» կատակերգությունը, որը թարգմանվել ու լույս է ընծայվել նաև գերմաներեն։ Բուռն բանավեճերի տեղիք է տվել նրա բանաստեղծական «Eja!» ժողովածուն, որտեղ հեղինակը փառաբանում է իտալական ֆաշիզմը, ստեղծում մի յուրօրինակ գեղագիտություն՝ ֆաշիստական արիական-առնական զուգադրություններով, որոնցում անհատը միաձուլված է տղամարդկային հանրույթին։

Սվինարսկու գրական ժառանգության կարևոր մասն են կազմում գերմանացի բանաստեղծների՝ Հայնրիխ Հայնեի, Յոհան Վոլֆգանգ ֆոն Գյոթեի, Ֆրիդրիխ Շիլլերի, Յոհանես Բեխերի, Վիլլի Բրեդելի և այլոց ստեղծագործությունների լեհերեն թարգմանությունները։

## Երկեր
* *Karykatury poznańskie* (1929)
* *Fraszki* (1932)
* *Pamflety, parodie, paradoksy 1926-1946* (1946)
**Legenda o mądrym mężu (*1948)
* *Satyry – Huragan* (1950)
* *Z epigramatów króla Salomona* (przekład biblijny, 1952)
* *Parodie* (1955)
* *Achilles i panny* (կատակերգությունը բեմադրվել է 1955 թ., հրատարակվել 1956 թ.)
* *Powrót Alcesty* (բեմադրվել և հրատարակվել է 1958 թ.)
* *Przekleństwo morza. Wiersze 1935-1945* (1945)
* *Rozmowa bez kresu. Wiersze własne i cudze* (1960)
* *Sasza i bogowie* (թատերգությունների ժողովածու, Փարիզ, 1960)

## Ծանոթագրություններ

## Գրականություն
* Wielkopolski słownik biograficzny,  wydawca =PWN, Poznań, 1981 isbn =83-01-02722-3
* Jerzy Korczak, *Artura Maryi wzloty i upadki*, „Dekada Literacka” 2006, nr 4 (218) (dostępne także na: dekadaliteracka.pl).
* Literatur von und über Artur Marya Swinarski im Katalog der Deutschen Nationalbibliothek

Կատեգորիա:Լեհ գրողներ
Կատեգորիա:Լեհ նկարիչներ
Կատեգորիա:Երգիծաբաններ
Կատեգորիա:Ծաղրանկարիչներ
Կատեգորիա:Թատերագիրներ
Կատեգորիա:20-րդ դարի գրողներ
Կատեգորիա:Լեհ բանաստեղծներ
Կատեգորիա:Լեհ թարգմանիչներ
Հաքան Բալթա

**Հաքան Քադիր Բալտա** (, ), թուրք ֆուտբոլիստ, ձախ պաշտպան։ Բեռլինի «Հերտայի» սան է։

## Կենսագրությունը
Ձախ պաշտպան, ով կատարում է լավ գոլային փոխանցումներ և հեռվից հարվածներ։ Առաջին պրոֆեսիոնալ ակումբը  «Манисаспор»-ն էր, որտեղ հանդես եկավ Հաքանը, 2002-2007 թվականներին 4 տարվա ընթացքում անցկացնում է 128 խաղ և խփում 22 գոլ։ 2007 թվականի սեպտեմբերին տեղափոխվում է  «Галатасарай» և անմիջապես դառնում հիմնական խաղացող։ Առաջին մրցաշրջանում հաղթում է առաջնությունը։ Նորամուտը տեղի ունեցավ 2007 թվականի սեպտեմբերի 16-ին «Коньяспора»-ի դեմ խաղոււմ (6:0), Հաքան դուրս է գալիս փոխարինման։

Ստամբուլի ակումբի խաղից հետո հրավեր ստացավ  Евро-2008-ի կողմից ամենակարևոր մենամարտի մասնակցության համար։ 2007 թվականի նոյեմբերի 17-ին Նորվեգիայի հավաքական-ի դեմ խաղում նշել է նորամուտը(2:1), որտեղ հանդես է գալիս մեկնարկային կազմում և մասնակցում ամբողջ խաղին։ Մասնակցել է Եվրոպայի առաջնության բոլոր 5 խաղերին և թիմին օգնել դուրս գալ կիսաեզրափակիչ և նվաճել բրոնզե մեդալներ։

2018 թվականի ամռանը ավարտել է խաղային կարիերան։

## Ձեռքբերումներ

; «Գալաթասարայ»
*Թուրքիայի չեմպիոն՝ 2007-2008, 2011-2012, 2012-2013, 2014-2015, 2017-2018
* Թուրքիայի Սուպերգավաթակիր՝ 2008, 2012, 2013, 2015
* Թուրքիայի գավաթակիր՝ 2013-2014

; Թուրքիայի հավաքական
*Եվրո 2008-ի բրոնզե մեդալակիր

## Ծանոթագրություններ

## Արտաքին հղումներ
* Профиль игрока на УЕФА
* 
* 
* 



Կատեգորիա:Մարտի 23 ծնունդներ
Կատեգորիա:1983 ծնունդներ
Կատեգորիա:Անձինք այբբենական կարգով
Կատեգորիա:Ֆուտբոլիստներ այբբենական կարգով
Կատեգորիա:Թուրք ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
True Blue

«**True Blue**», ամերիկացի երգչուհի Մադոննայի երգը, որը ձայնագրվել է նրա երրորդ ստուդիական ալբոմում՝ *[[True Blue (ալբոմ, Մադոննա)|True Blue]]* (1986): Թողարկվել է 1986 թվականի սեպտեմբերի 29-ին որպես երրորդ սինգլ։ Մեծ Բրիտանիայում, Իլանդիայում և Կանադայում հասել է առաջին հորիզոնականի։ ԱՄՆ-ում հասել է երրորդ հորիզոնականի։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:Մադոննայի երգեր
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Open Your Heart

«**Open Your Heart**» ամերիկացի երգչուհի Մադոննայի երգը, որը ձայնագրվել է նրա երրորդ ստուդիական ալբոմում՝ *[[True Blue (ալբոմ, Մադոննա)|True Blue]]* (1986): Նաև հրատարակվել է որպես ալբոմի չորրորդ սինգլ՝  «Live to Tell», «Papa Don’t Preach» և «True Blue» երգերից հետո, իսկ այդ սինգլից հետո եղել   «La Isla Bonita» երգը։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Certifications

## Մատենագրություն

*
*
*
*
*
*
*
*
*
*
*
*
*
*
*
*
*

## Ծանոթագրություններ

## Արտաքին հղումներ
* 

Կատեգորիա:Billboard Hot 100 գլխավորած սինգլներ
Կատեգորիա:Մադոննայի երգեր
VERBEE

**VERBEE** (իրական անունը Եվգենի Սերգեյի Վերբիցկիյ, ), ռուս ռեփեր։

Նրա երկու երգերը ՝ «Зацепила»-ն և «Один»-ը, «ՎԿ» սոց. կայքում ընդգրկվել են 2019 թվականի երեսուն ամենապոպուլյար երգերի ցանկի և Boom երաժշտական ծրագրի մեջ։

## Կենսագրություն
Եվգենին ծնվել է Ռուսաստանի հարավում՝ Եյսկ քաղաքում։ 12 տարեկանում նա գրել է իր առաջին թրեքը՝ Jey.Werb կեղծանունով։ Ծնողները արգելել են զբաղվել երաժշտությամբ, պատճառաբանելով, որ ռեփի ոլորտում կայուն եկամուտ չկա։ Ծնողների ազդեցության տակ Եվգենին տեղափոխվել է Սանկտ Պետերբուրգ և ընդունվել Սանկտ Պետերբուրգի աերոտիեզերական սարքաշինության պետական համալսարան։ Ռադիոտեխնիկայի ոլորտում երկու բարձրագույն կրթություն ստանալով՝ Եվգենին աշխատանքի է անցել НПО «Прибор» գործարանում։ Մի քանի տարի անց ապագա արտիստը որոշել է նորից վերադառնալ երաժշտության՝ հասկանալով, որ չի անում այն, ինչ ուզում է։

2018 թվականի օգոստոսին Եվգենին պայմանագիր է կնքել SOYUZ MUSIC լեյբլի հետ, և նրա «On the Sea» թրեքը թողարկվել է բոլոր հարթակներում։ Այն ժամանակ Յուջինի թրեքները մեծ հետաքրքրություն չեն առաջացրել և արտիստը շարունակել է քրտնաջան աշխատել։ Եվգենին թողարկել է իր առաջին հիթը 2019 թվականի հունվարին, երկու ամսվա ընթացքում «Зацепила» թրեքը բարձրացել է ռուսական չարթերի առաջին հորիզոնական։ «Зацепила» երգի տեսահոլովակը YouTube-ում ունի 61 միլիոն դիտում։ Այնուհետև թողարկվել են «Один», «Давай взорвем» և «Кто ты такая» թրեքերը, որոնց համար Յուջինը ստացել է ոսկե սկավառակներ։ Ունենալով մեծ հաջողություն՝ Եվգենին շարունակել է աշխատել գործարանում, և միայն «Простой»  ալբոմի թողարկումից հետո արտիստը թողել է աշխատանքը և մեկնել մեծ շրջագայության Ռուսաստան։

2020 թվականի օգոստոսին նա բլոգեր Կարինա Կրոսի հետ թողարկել է «Не смогу» երգը։ Այս թրեքը VK / BOOM-ում զբաղեցրել է 1-ին տեղը։

## Սկավառակագրություն
### Ալբոմ

### Երգեր
* 2018՝ «Си-бемоль»
* 2018՝ «Прятки»
* 2018՝ «На море»
* 2018՝ «Золотая осень»
* 2018՝ «Классный»
* 2018՝ «Снеговик»
* 2019՝ «Зацепила»
* 2019՝ «Не забуду»
* 2019՝ «Золотая осень» (Techno Project Remix)
* 2019՝ «Один»
* 2019՝ «Кристалл»
* 2019՝ «Давай взорвём»
* 2019՝ «Кто ты такая»
* 2019՝ «Теряю разум»
* 2019՝ «Давай взорвём» (G-Pol Remix)
* 2019՝ «Ненужный»
* 2019՝ «А ты красивая»
* 2020՝ «Последняя любовь»
*2020՝ «Мама говорила»

### Տեսահոլովակ


## Չարթերի դիրքեր
### Սիրված երգ
«Давай взорвём» (2019)

: TopHit: Top Radio & YouTube Hits՝ 371-րդ տեղ, Top Radio Hits՝ 721-րդ տեղ, Top YouTube Hits՝ 76-րդ տեղ։

## Ծանոթագրություններ

Կատեգորիա:Բեմական կեղծանուններ
Կատեգորիա:Ռուս երաժիշտներ
Կատեգորիա:Ռուս ռեփերներ